ΓΡΑΠΤΗ ΕΡΩΤΗΣΗ P-1410/01

υποβολή: Rosemarie Mller (PSE) προς την Επιτροπή

(3 Μαΐου 2001)

Θέμα: Λίμνες κολύμβησης κοντά στη φύση

Ως εναλλακτικές λύσεις για φυσικές περιοχές κολύμβησης και τεχνητά κολυμβητήρια δημιουργήθηκαν τα τελευταία χρόνια πολλές τεχνητές λίμνες κολύμβησης κοντά στη φύση. Κατά κανόνα αποτελούνται από μια λίμνη που μπορεί κανείς να κολυμπήσει και μια χωριστή λίμνη καθαρισμού στην οποίαδρόφυτα και παρόχθια φυτά ενεργούν ως φυσικός καθαρισμός. Οι επιχειρήσεις εκμετάλλευσης επισημαίνουν αφενός την καλύτερα ελέγξιμη απ' ό,τι σε πολλά μολυσμένα από τη βιομηχανία φυσικά ύδατα ποιότητα του νερού και, αφετέρου, τη δυνατότητα μη χρησιμοποίησης της χλωρίωσης, όπως εφαρμόζεται στα συνήθη κολυμβητήρια. Παράλληλα με ταγειονομικά πλεονεκτήματα, με τη μη χρησιμοποίηση χλωρίου η διαδικασία καθαρισμού μέσω φυτών εμφανίζεται επίσης φθηνότερη.

Ωστόσο, φαίνεται να επικρατεί μεγάλη νομική ανασφάλεια η οποία παρακωλύει τις επενδύσεις για τη δημιουργία αυτών των τεχνητών λιμνών κολύμβησης. Ειδικότερα είναι ασαφές εάν οι εν λόγω λίμνες εμπίπτουν ή όχι στην ισχύουσα σήμερα κοινοτική οδηγία για τα ύδατα κολύμβησης (76/160/ΕΟΚ(1)) και κατά πόσον επαφίεται στα κράτη μέλη η δυνατότητα θέσπισης αυστηροτέρωνγειονομικών προδιαγραφών για τις λίμνες κολύμβησης από εκείνες που ισχύουν για κολυμβητήρια με τη συνήθη χλωρίωση.

Ως εκ τούτου ερωτώ την Επιτροπή. Εμπίπτουν οι λίμνες κολύμβησης κοντά στη φύση στην ισχύουσα οδηγία για τα ύδατα κολύμβησης και, εάν τούτο είναι ασαφές, πρόκειται η Επιτροπή να τις συμπεριλάβει ρητά στο πεδίο εφαρμογής της αναθεωρημένης έκδοσης της εν λόγω οδηγίας η οποία αναμένεται ναποβληθεί προσεχώς;

(1) ΕΕ L 31 της 5.2.1976, σελ. 1.

Απάντηση κας Wallstrm εξ ονόματος της Επιτροπής

(5 Ιουνίου 2001)

Οι τεχνητές λίμνες που χρησιμεύουν ως δεξαμενές κολύμβησης όπως οι περιγραφόμενες στην ερώτηση κατά κανόνα είναι απομονωμένες τεχνητά από ταπόγεια ύδατα ή από άλλα ύδατα και ως εκ τούτου δενπάρχουν ανταλλαγές με αυτά. Από την άποψη αυτή είναι συγκρίσιμες με τις πισίνες με αποτέλεσμα κατά γενικό κανόνα να μην καλύπτονται από τηνφισταμένη οδηγία για τα ύδατα κολύμβησης.(1)

Οι κανόνες που ισχύουν για την ποιότητα τωνδάτων κολύμβησης βάσει της Κοινοτικής νομοθεσίας βασίζονται στο άρθρο 175 (τέως άρθρο 130α) της συνθήκης ΕΚ. Τα κράτη μέλη ως εκ τούτου έχουν τη δυνατότητα να επιβάλλουν περαιτέρω ή αυστηρότερα προστατευτικά μέτρα σε εθνικό επίπεδο που να ισχύουν επίσης για την ποιότητα τωνδάτων κολύμβησης εφόσον η δράση αυτή συμφωνεί με τις διατάξεις της συνθήκης (άρθρο 176 (τέως άρθρο 130τ) της Συνθήκης)).

Η Επιτροπή θα προτείνει τον ακριβέστερο δυνατό ορισμό του όρου ύδατα κολύμβησης στην επόμενη πρότασή της για την νέα οδηγία σχετικά με τα ύδατα κολύμβησης. Αυτός είναι επίσης ένας από τους στόχους τηςπό εξέλιξη διαδικασίας διαβουλεύσεων σύμφωνα με την ανακοίνωση της Επιτροπής για την πολιτική σχετικά με τα ύδατα κολύμβησης(2), συμπεριλαμβανομένης της διάσκεψης για την ποιότητα τωνδάτων κολύμβησης στις 24-26 Απριλίου 2001. Δεν αναμένεται να καλυφθούν στην πρόταση της Επιτροπής οι τεχνητές λίμνες στις οποίες αναπτύσσονται κολυμβητικές δραστηριότητες ως αυτές περιγράφονται στην ερώτηση.

(1) Οδηγία του Συμβουλίου 76/160/ΕΟΚ της 8.12.1975 σχετικά με την ποιότητα τωνδάτων κολύμβησης, ΕΕ L 31 της 5.2.1976.

(2) Ανακοίνωση της Επιτροπής της 21.12.2000: Μία νέα πολιτική για τα ύδατα κολύμβησης COM(2000)860 τελικό.